રુપિયો તૂટવા પાછળના કારણો પર નજર કરીએ તો આંતરરાષ્ટ્રીય બજારમાં ક્રૂડના ભાવ વધ્યા છે તેને મુખ્ય કારણ માનવામાં આવે છે. આ સિવાય કરંટ એકાઉન્ટની ડેફીસીટ વધવી, રીટેઈલ અને હોલસેલ માેંઘવારી દર વધવો પણ કારણ માનવામાં આવે છે. ભારતીય સ્ટોક માર્કેટમાં એફઆઈઆઈ સતત સેલર રહી છે. 2018ના વર્ષમાં અત્યાર સુધીમાં એફઆઈઆઈએ કુલ રુપિયા 46,000 કરોડનું વેચાણ કર્યું છે અને પોતાના દેશમાં તે નાણા લઈ ગયા છે. અમેરિકાએ ભારતને ઈરાનમાંથી ક્રૂડની આયાત બંધ કરવા બંધ કરવા કહ્યું છે, જેથી ક્રૂડના ભાવ વધવાની ભીતિ સેવાઈ રહી છે.ક્રૂડની આયાત ડોલરમાં થાય છે, જેથી દુનિયાભરમાં ડોલરની ડિમાન્ડ વધે છે, અને તેને કારણે ડોલર ઈન્ડેક્સ મજબૂત થાય છે, તેથી રુપિયો નબળો પડે છે. આમ તમામ ફેકટર નેગેટિવ થતાં ફોરેક્સ માર્કેટમાં ભારે ગભરાટનું વાતાવરણ છવાયું હતું.